**ÁLTALÁNOS FOGLALÁSI, LEMONDÁSI ÉS SZERZŐDÉSI FELTÉTELEK A FÜGE VILLA VONATKOZÁSÁBAN**

*Érvényes: 2022. december 1-től visszavonásig*

**Foglalás menete**

Kizárólag a weboldal foglalási rendszerén keresztül érkező foglalásokat fogadunk el. Telefonon, illetve közösségi oldalainkon érkezett érdeklődésekre csak információt tudunk nyújtani.

A weboldal foglalási rendszerében kitöltött adatok helyességért a Vendég vállal kizárólagosan felelősséget. A nem megfelelően kitöltött foglalási kérvényeket nem áll módunkban elfogadni.

Az általunk küldött árajánlat írásban történő elfogadása, és a foglaló határidőig történő megérkezése után egy e-mailt küldünk a foglalás visszaigazolásáról, amely időponttól a foglalás jogszerűnek minősül. A foglalás írásbeli visszaigazolásunkat követően válik garantálttá.

A foglalás garantálásához a teljes szállásdíj 50%-ának megfizetése szükséges a foglalási szándékot követő 48 órán belül.

A megrendelt extra szolgáltatások árai minden  esetben előre fizetendőek az előzetes egyeztetést és visszaigazolást követően.

Minimum foglalható éjszakák száma: 2, azonban főszezonban (június, július, augusztus hónapokban) 3.

**Fizetés:**

A Villában készpénzes, bankkártyás és SZÉP kártyás fizetésre van lehetőség. A foglalási díj, vagy az ajándékutalvány fizetése történhet banki átutalással, illetve bankkártyával, valamint ajándékutalvánnyal.

Amennyiben az összeg 48 órán belül nem érkezik meg, úgy a foglalást semmisnek tekintjük és töröljük rendszerünkből.

Utalásnál megjegyzésként kérjük a foglaló személy nevét és a foglalás időpontját, illetve a foglalás azonosítóját feltüntetni.

**Az idegenforgalmi adót (IFA)** a helyszínen kell fizetni.

**VISSZATÉRÍTÉSI / LEMONDÁSI FELTÉTELEK**

A foglalásod díjmentesen lemondhatod az érkezés előtti 30. napig. 29-14 napon belül az összeg 50%-a, míg 13 nappal a foglalási időpont kezdete előtt a foglalás teljes összege kerül levonásra. Lemondási szándékod minden esetben csak írásban tudjuk elfogadni az info@fugevilla.hu e-mail címen.

**Váratlan esemény**

A Szállásadó a fentiekben leírt lemondási és módosítási feltételektől a Vendéget ért váratlan baleset vagy megbetegedés esetén eltérhet, feltéve, hogy Vendég az állapotában beállt változást haladéktalanul Szállásadó tudomására hozza.

A Vendég foglalásával (szállásdíj befizetésével) elismeri, hogy az fentebb említett foglalási, módosítási és lemondási feltételeket megismerte, és azokat elfogadja.